Qiyu Zhou

Qiyu Zhou (; s. 6. tammikuuta 2000 Jingzhou, Kiina), tunnetaan myös nimellä Nemo Zhou ja internetissä aliaksella akaNemsko, on kiinalaissyntyinen kanadalainen shakinpelaaja. Zhou on maailman shakkiliiton naisten suurmestari (WGM) ja mestari (FM). Zhousta tuli Suomen historian nuorin shakin Suomen mestari voittaessaan 5-vuotiaana alle 10-vuotiaiden yleisen sarjan. Zhoun perhe muutti Kanadaan hänen ollessaan noin 11-vuotias, jolloin hän vaihtoi liittonsa Kanadan liittoon. Hänen FIDE:n Elo-luku on 2201. Zhou puhuu englantia, mandariinikiinaa ja suomea.

Varhainen elämä 
Zhou syntyi 6. tammikuuta 2000 Changrong Yulle ja Jiehan Zhoulle Jingzhoussa, Kiinassa. Zhou aloitti shakinpeluun 3-vuotiaana Ranskassa, jossa isänsä työskenteli. Zhou muutti Suomeen 4-vuotiaana isänsä saadessa töitä VTT:ltä ja Oulun yliopistolta. Zhousta tuli Suomen historian nuorin shakin Suomen mestari voittaessaan 5-vuotiaana alle 10-vuotiaiden yleisen sarjan. Hän toisti voittonsa neljä kertaa vuosina 2007–2010. Vuonna 2010 Zhou voitti shakin naisten Suomen mestaruuden. Vuonna 2008 Zhou voitti hopeaa shakin nuorten MM-kisoissa Vietnamissa. Zhoun perhe muutti Ottawaan, Kanadaan vuonna 2011 Zhoun ollessa noin 11-vuotias.

Myöhempi elämä 
Zhou striimaa Twitchissä ja Chess.com-sivustolla. Zhousta tuli ensimmäinen shakkistriimaaja, joka sopi sopimuksen merkittävän esports-organisaation kanssa.

Lähteet 

Vuonna 2000 syntyneet
Elävät henkilöt
Kanadalaiset shakinpelaajat
Shakin suurmestarit